ওডিআই সিরিজেও অনিশ্চিত গিল! ক্যাপ্টেন হিসেবে ফিরছেন রোহিত?

ওয়েব ডেস্ক: ইডেন টেস্টের দ্বিতীয় দিনের শেষে ঘাড়ে চোট পেয়ে মাঠ ছাড়েন শুভমন গিল (Shubman Gill)। রাতেই অ্যাম্বুল্যান্সে করে তাঁকে নিয়ে যাওয়া হয় হাসপাতালে। সর্বশেষ যে আপডেট পাওয়া গিয়েছে, তাতে করে গুয়াহাটি টেস্ট এবং দক্ষিণ আফ্রিকার বিরুদ্ধে ওয়ানডে সিরিজে গিলের খেলা কার্যত অনিশ্চিত। এদিকে, সিডনিতে চোট পেয়ে দল থেকে ছিটকে গিয়েছেন ভারতীয় ওডিআই দলের (India ODI Cricket Team) সহ-অধিনায়ক শ্রেয়স আইয়ারও (Shreyas Iyer)।

এভাবে একঝটকায় অধিনায়ক ও সহ-অধিনায়ক দু’জনই দল থেকে ছিটকে যাওয়ায় নেতৃত্বের সংকটে পড়েছে ভারতীয় দল। দক্ষিণ আফ্রিকার বিরুদ্ধে ওডিআই সিরিজে গিলে অবর্তমানে ভারতীয় দললে নেতৃত্ব দেবেন কে- এটাই এখন সবচেয়ে বড় প্রশ্ন। ক্রিকেট মহলে জোর গুঞ্জন, বোর্ডের প্রাথমিক পছন্দ কেএল রাহুল (KL Rahul)। ইতিমধ্যেই ১৬টি ওয়ানডেতে ভারতকে নেতৃত্ব দিয়েছেন তিনি, জয়ের হার ৬৮.৭৫ শতাংশ। অনেক রোহিত (Rohit Sharma) সমর্থক অবশ্য এক্ষেত্রে হিটম্যানের নেতৃত্বে ফিরে আসার কথা বলছেন। তবে তেমন কোনও সম্ভাবনা আপাতত নেই বললেই চলে।

আরও পড়ুন: দলের সঙ্গে গুয়াহাটি গেলেন গিল! দ্বিতীয় টেস্টে নামবেন?

তবে শুধু ক্যাপ্টেন্সি নয়, প্রোটিয়াদের বিরুদ্ধে ওডিআই সিরিজে দলের ব্যাটিং অর্ডারেও বড়সড় রদবদল ঘটতে চলেছে। কারণ শ্রেয়স ছিটকে যাওয়ায় তাঁর জায়গায় নির্বাচকরা তিলক বর্মাকে (Tilak Varma) নেওয়ার ব্যাপারে ভাবছেন বলেই খবর। চার নম্বরে ব্যাটিংয়ের অভিজ্ঞতা রয়েছে তাঁর। এশিয়া কাপের ফাইনালে তাঁর ৬৯ রানের ইনিংস ভারতকে শিরোপা এনে দিয়েছিল। যদিও এখনও পর্যন্ত মাত্র চারটি ওয়ানডে খেলেছেন তিলক, যাতে ব্যাট করতে নেমেছেন বিভিন্ন পজিশনে।

অন্যদিকে, গিল ওডিআই সিরিজে না খেলতে পারলে তাঁর জায়গায় দলে যোগ দিতে পারেন রুতুরাজ গায়কোয়াড (Ruturaj Gaikwad)। কিন্তু প্রথম একাদশে জায়গা পাওয়া তাঁর পক্ষে সহজ হবে না। যশস্বী জয়সওয়াল রয়েছেন দুর্দান্ত ফর্মে এবং বাঁহাতি ওপেনার হিসেবে তাঁকে রোহিতের সঙ্গী হিসেবে খেলানোই বেশি সম্ভাবনা বলে মনে করছে ক্রিকেটমহল। এছাড়া স্কোয়াডে আর কোনও পরিবর্তন হওয়ার সম্ভাবনা তেমন নেই বললেই চলে।

দেখুন আরও খবর:

The post ওডিআই সিরিজেও অনিশ্চিত গিল! ক্যাপ্টেন হিসেবে ফিরছেন রোহিত? first appeared on KolkataTV.

The post ওডিআই সিরিজেও অনিশ্চিত গিল! ক্যাপ্টেন হিসেবে ফিরছেন রোহিত? appeared first on KolkataTV.